Tiltale for uagtsomt trafikdrab med særligt skærpende omstændigheder. Påstand om konfiskation
Ret: Retten i Randers (1. instans)
Faggruppe: Straffesag — Almindelig domsmandssag
Sagsemner: Færdsel;
Liv og legeme;
Narkotika;

/

DOMSRESUMÉ

6 ÅRS FÆNGSEL FOR UAGTSOMT
TRAFIKDRAB MED SÆRLIGT

SKÆRPENDE OMSTÆNDIGHEDER

En 31-årig mand er af en enig domsmandsret idømt fængsel i 6 år og
frakendt førerretten for bestandigt. Hos tiltalte er konfiskeret en bil, og
tiltalte er dømt til at betale erstatning til de afdødes efterladte søn med i
alt 232.268,32 kr.

Sagsnummer: 3-214/2023

Sagen kort fortalt
Retten har behandlet sagen med domsmænd, fordi tiltalte har fravalgt nævninger.

Tiltalte blev dømt for den 16. juli 2022 kl. cirka 22.50 under påvirkning af hash,
kokain og MDMA at have kørt sin bil over midterlinjen på Århusvej ved Hessel i
Grenå og over i den modsatte kørebane, hvor der skete et sammenstød med en
modkørende bil. I bilen befandt sig et tysk ægtepar, som umiddelbart afgik ved
døden.

Dommens resultat
Tiltalte blev straffet med 6 års fængsel. Straffen blev fastsat under hensyntagen til
sagens alvorlige karakter og Folketingets skærpelse af strafniveauet for farlig
kørsel i 2021.

Tiltalte blev frakendt førerretten for bestandigt. Retten lagde vægt på, at tiltalte
tidligere er straffet for overtrædelser af færdselsloven og to gange tidligere er
frakendt førerretten.

Tiltalte vil inden for 14 dage beslutte, om dommen skal ankes.

Afgørelsesdato
Dommen blev afsagt af Retten i Randers den 8. maj 2023.